दूरसंचार कंपनी वोडाफोन ने अपने यूजर्स के लिए रेड टुगेदर फ़ीचर लांच किया है. कंपनी का दावा है कि इस प्लान में ग्राहक की 20 फीसदी तक बचत होगी साथ ही 20 जीबी तक एक्स्ट्रा डाटा मिलेगा. साथ ही कंपनी ने 399 रुपए में बेसिक प्लान उतारा है. यह एक ग्रुप या परिवार के लिए आने वाला प्लान है. इसके तहत यूजर चाहे तो अपने दोस्तों, परिवार के सदस्यों के वोडाफोन नंबर को इसके लिए चुन सकते हैं. यानी आप एक बिल साइकिल में अपने साथ-साथ कुछ लोगों के वोडाफोन नंबर को जोड़ सकते हैं जिसके लिए सिंगल बिल जेनरेट होगा. इसके बिल के भुगतान में ग्राहक की 20% तक सेविंग होगी.